ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ AΘΗΝΩΝ

### ΣΧΟΛΗ ΕΠΙΣΤΗΜΩΝ ΤΗΣ ΑΓΩΓΗΣ

### ΤΜΗΜΑ ΕΚΠΑΙΔΕΥΣΗΣ ΚΑΙ ΑΓΩΓΗΣ ΣΤΗΝ

**ΠΡΟΣΧΟΛΙΚΗ ΗΛΙΚΙΑ (Τ.Ε.Α.Π.Η.)**

**ΠΡΟΓΡΑΜΜΑ ERASMUS+ 2025-26**

**ΥΠΟΒΟΛΗ ΑΙΤΗΣΕΩΝ ΣΥΜΜΕΤΟΧΗΣ**

Στο πλαίσιο του προγράμματος Erasmus+ για το ακαδημαϊκό έτος 2025-26 έχουν συναφθεί συμφωνίες κινητικότητας φοιτητών ανάμεσα στο Τ.Ε.Α.Π.Η. του Πανεπιστημίου Αθηνών και τα εξής Πανεπιστήμια:

|  |  |  |  |  |  |
| --- | --- | --- | --- | --- | --- |
| **Πανεπιστήμιο** | **Χώρα** | **Κύκλος σπουδών**\* | **Γλώσσα** | **Θέσεις** | **Υπεύθυνη** |
| Universita degli studi di Padova | Ιταλία | 1, 2 και 3 | Ιταλικά - Αγγλικά  | 2 | Α. Βασιλοπούλου |
| University of Eastern Finland | Φινλανδία |  1 |  Φινλανδικά -Αγγλικά | 2 | Α. Βασιλοπούλου |
| Université de Lille  | Γαλλία | 1 και 2 | Γαλλικά  | 2 | Ν. Ασκούνη |
| Université Paris Cité | Γαλλία | 1, 2 και 3 | Γαλλικά | 2 | Ν. Ασκούνη |
| European University of Cyprus | Κύπρος | 1 | Ελληνικά - Αγγλικά  | 2 | Ν. Ασκούνη |
| ISCTE- Instituto Universitario de Lisboa  | Πορτογαλία | 1 και 2 | Πορτογαλικά - Αγγλικά  | 2  | Α. Βασιλοπούλου  |

\* 1: Προπτυχιακό επίπεδο 2: Μεταπτυχιακό επίπεδο 3: Διδακτορικό επίπεδο

Οι φοιτητές/ριες μπορούν να μετακινηθούν στο πλαίσιο του προγράμματος Erasmus+ για ένα ή δύο εξάμηνα. Οι υποψήφιοι/ες διδάκτορες/όρισσες μπορούν να συμμετάσχουν και για μικρότερο του εξαμήνου διάστημα με όριο ελάχιστης διάρκειας τους δύο μήνες.

 **ΠΡΟΣΟΧΗ:**

 Στις συμφωνίες που είναι ανοιχτές σε δύο ή περισσότερους κύκλους σπουδών (προπτυχιακό – μεταπτυχιακό - διδακτορικό) προτεραιότητα δίνεται στους/ις προπτυχιακούς/ες φοιτητές/ριες.

**1. Προϋποθέσεις συμμετοχής**

**Προπτυχιακοί/ες φοιτητές/ριες**

Οι προπτυχιακοί φοιτητές/ριες δικαιούνται να συμμετάσχουν στο πρόγραμμα εφόσον τη στιγμή που υποβάλλουν την αίτηση είναι εγγεγραμμένοι τουλάχιστον στο β’ έτος σπουδών.

* Οι φοιτητές/ριες που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων τα οποία να αντιστοιχούν τουλάχιστον σε 30 Πιστωτικές μονάδες (ECTS), αν επιθυμούν να μετακινηθούν για φοίτηση ενός εξαμήνου (ή 60 Πιστωτικές μονάδες, αν επιθυμούν να μετακινηθούν για φοίτηση ενός έτους), ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής.
* Απαραίτητη προϋπόθεση για τη συμμετοχή στο πρόγραμμα είναι η **καλή γνώση της επίσημης γλώσσας διδασκαλίας** στο Πανεπιστήμιο υποδοχής (ή της εναλλακτικής γλώσσαςδιδασκαλίας στην περίπτωση που το Πανεπιστήμιο χρησιμοποιεί άλλη γλώσσα π.χ. αγγλικά ως γλώσσα διδασκαλίας για τους αλλοδαπούς φοιτητές του). Ως ελάχιστο απαιτούμενο επίπεδο γλωσσομάθειας ορίζεται το **επίπεδο Β2**. Η πιστοποίηση του επιπέδου γλωσσομάθειας γίνεται **αποκλειστικά με την προσκόμιση των αντίστοιχων διπλωμάτων**. Οι τίτλοι που γίνονται δεκτοί είναι αυτοί τους οποίους αναγνωρίζει το ΑΣΕΠ. Φοιτητές/ριες που δεν κατέχουν τον αντίστοιχο τίτλο γλωσσομάθειας τη στιγμή που κάνουν αίτηση, δεν είναι επιλέξιμοι/ες. Για το European University of Cyprus, όπου η γλώσσα διδασκαλίας είναι η ελληνική, δεν απαιτείται η προσκόμιση κάποιου διπλώματος. Ιδιαίτερα για τα πανεπιστήμια χωρών με ευρέως ομιλούμενες γλώσσες (όπως το Universita degli studi di Padova) εκτός από τη γνώση της αγγλικής υπάρχει ισχυρή σύσταση οι φοιτητές/τριες να γνωρίζουν σε ένα επιθυμητό επίπεδο και την ιταλική.
* Φοιτητές/ριες που έχουν ήδη μετακινηθεί με το πρόγραμμα Erasmus για σπουδές ή για πρακτική άσκηση είναι επιλέξιμοι/ες να μετακινηθούν ξανά στο νέο πρόγραμμα Erasmus+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν όμως χαμηλή προτεραιότητα κατά την επιλογή σε σχέση με τους υπόλοιπους φοιτητές.

**Μεταπτυχιακοί/ες φοιτητές/ριες**

Για να συμμετάσχουν στο πρόγραμμα πρέπει να έχουν ολοκληρώσει επιτυχώς το Α’ εξάμηνο των σπουδών τους, σύμφωνα με το πρόγραμμα σπουδών του ΠΜΣ.

**2. Κριτήρια επιλογής\*\***

**2.1 Προπτυχιακοί/ες φοιτητές/ριες**

Η αξιολόγηση των αιτήσεων θα γίνει με βάση τα παρακάτω κριτήρια κατά σειρά βαρύτητας:

α) **Μέσος όρος βαθμολογίας:** Υπολογίζεται ο μέσος όρος βαθμολογίας στα μαθήματα που ο/η φοιτητής/ρια έχει εξεταστεί επιτυχώς με βάση την αναλυτική βαθμολογία μετά την τελευταία εξεταστική περίοδο.

β) **Επίπεδο γνώσης της** **επίσημης γλώσσας διδασκαλίας** στο πανεπιστήμιο υποδοχής.

γ) **Επίπεδο γνώσης της αγγλικής γλώσσας**

δ) **Γνώση άλλης ξένης γλώσσας** (το κριτήριο αυτό δεν είναι υποχρεωτικό για την επιλογή, συνεκτιμάται ως επιπλέον)

**2.2 Μεταπτυχιακοί/ες φοιτητές/ριες**

α) **Βαθμός πτυχίου**

β) **Μέσος όρος βαθμολογίας**: υπολογίζεται ο μέσος όρος βαθμολογίας στα μαθήματα στα οποία ο/η φοιτητής/ρια έχει εξεταστεί επιτυχώς ως τη στιγμή που κάνει αίτηση για μετακίνηση στο πρόγραμμα Erasmus+ με βάση την αναλυτική βαθμολογία μετά την τελευταία εξεταστική περίοδο.

γ) **Επίπεδο γνώσης της επίσημης γλώσσας διδασκαλίας** στο πανεπιστήμιο υποδοχής

δ) **Επίπεδο γνώσης της αγγλικής γλώσσας**

ε) **Γνώση άλλης ξένης γλώσσας** (το κριτήριο αυτό δεν είναι υποχρεωτικό για την επιλογή, συνεκτιμάται ως επιπλέον)

**2.3 Υποψήφιοι διδάκτορες/ισσες**

α) **Βαθμός πτυχίου**

β) **Βαθμός μεταπτυχιακού διπλώματος ειδίκευσης**

γ) **Επίπεδο γνώσης της επίσημης γλώσσας διδασκαλίας** στο πανεπιστήμιο υποδοχής

δ) **Επίπεδο γνώσης της αγγλικής γλώσσας**

ε) **Γνώση άλλης ξένης γλώσσας** (το κριτήριο αυτό δεν είναι υποχρεωτικό για την επιλογή, συνεκτιμάται ως επιπλέον)

Για την επιλογή απαιτείται αιτιολογημένη εισήγηση της Τριμελούς Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο/η υποψήφιος/α διδάκτορας/ισσα στο εξωτερικό θα αποτελέσει μέρος της ερευνητικής εργασίας για τη διατριβή του/της, καθώς και ότι θα προσμετρηθεί στον συνολικό χρόνο των σπουδών του/της.

\*\* Η μοριοδότηση της **επίσημης γλώσσας διδασκαλίας** (δηλαδή ιταλικά, φινλανδικά, γαλλικά, πορτογαλικά) καθώς και της **αγγλικής** γλώσσας γίνεται, ανάλογα με το επίπεδο γλωσσομάθειας, ως εξής: Α1= 0,5 μόριο, Α2=1 μόριο, Β1=1,5 μόριο, Β2=2 μόρια, C1= 2,5 μόρια, C2= 3 μόρια. Η γνώση άλλης ξένης γλώσσας, εκτός από τις παραπάνω, μοριοδοτείται με επιπλέον 0,5 μόριο.

**Επιχορήγηση Erasmus+**

Για τη **μηνιαία επιχορήγηση** για κάλυψη ατομικών δαπανών, την επιχορήγηση για **κάλυψη δαπανών ταξιδίου** και την επιπλέον χρηματοδότηση/μήνα για **φοιτητές/τριες με λιγότερες ευκαιρίες** με βάση οικονομικά και κοινωνικά κριτήρια, οι πληροφορίες είναι αναρτημένες στην ιστοσελίδα του ΤΕΔΣ: <https://www.interel.uoa.gr/erasmus/sm/epixorigisi25_26/>

Για την **επιχορήγηση στήριξης για την ένταξη συμμετεχόντων με αναπηρία ή σοβαρό πρόβλημα υγεία**, με βάση πραγματικές δαπάνες, οι πληροφορίες είναι αναρτημένες στην ιστοσελίδα του ΤΕΔΣ: <https://www.interel.uoa.gr/erasmus/prosthetiepixorigisi/>

**ΠΡΟΣΟΧΗ**:Οι φοιτητές/τριες που έχουν ήδη επιλεγεί να συμμετάσχουν το ακαδ. έτος 2025-2026 σε πανεπιστήμιο του CΙVIS μέσω της πρόσκλησης του Νοεμβρίου 2024, μπορούν να κάνουν αίτηση και μέσω της παρούσας πρόσκλησης, αλλά ΜΟΝΟ για διαφορετικό εξάμηνο από αυτό που έχουν ήδη επιλεγεί.

**3. Διαδικασία υποβολής αιτήσεων**

Οι φοιτητές/τριες που ενδιαφέρονται να συμμετάσχουν θα πρέπει **να υποβάλουν ηλεκτρονικά αίτηση καθώς και τα απαραίτητα δικαιολογητικά** **ΜΕΣΩ E-PROTOCOL** [**https://eprotocol.uoa.gr/**](https://eprotocol.uoa.gr/) **(16. Αίτηση συμμετοχής στο ERASMUS+)**

Πιο συγκεκριμένα, στο e-protocol θα πρέπει να αναρτηθούν τα εξής:

1. Η **αίτηση** που ακολουθεί συμπληρωμένη και σκαναρισμένη

2. Ο παρακάτω **πίνακας** με τα προσωπικά στοιχεία συμπληρωμένος και σκαναρισμένος

3. Το/α **πιστοποιητικό/ά** γνώσης ξένης γλώσσας σκαναρισμένο/α.

To αντίγραφο **αναλυτικής βαθμολογίας** που απαιτείται δεν χρειάζεται να κατατεθεί από κάθε φοιτητή/ρια ξεχωριστά. Θα προσκομιστεί υπηρεσιακά μέσω της γραμματείας.

Οι φοιτητές/τριες που υποβάλλουν αίτηση έχουν δικαίωμα να δηλώσουν **μέχρι δύο πανεπιστήμια** με σειρά προτίμησης.

Οι αιτήσεις θα υποβληθούν ηλεκτρονικά **από 10/2/2025 μέχρι 4/3/2025**. Μετά από τις ~~4~~/3/2025 δεν θα γίνει δεκτή καμία αίτηση.

Σε περίπτωση προβλήματος κατά τη διαδικασία υποβολής, επικοινωνήστε με τον κ. Κουτσουβέλη στο τηλ 210-3688044

**Ενημερωτική συνάντηση για το πρόγραμμα ERASMUS+ 2025-26**

Την **Τετάρτη** **19 Φεβρουαρίου 2025** και ώρα **20:00 μ.μ**. θα πραγματοποιηθεί διαδικτυακή συνάντηση με τις υπεύθυνες καθηγήτριες για την ενημέρωση των φοιτητριών/τών που ενδιαφέρονται να υποβάλουν αίτηση συμμετοχής στο πρόγραμμα ERASMUS+ 2025-26. Την συνάντηση οργανώνει το Συμβουλευτικό Κέντρο Ομηλίκων (ΣΥΚΕΟΜ).

Δηλώστε συμμετοχή στη συνάντηση στην παρακάτω φόρμα ώστε να σας σταλεί ο σύνδεσμος για την παρακολούθηση στο email σας:

<https://emea01.safelinks.protection.outlook.com/?url=https%3A%2F%2Fdocs.google.com%2Fforms%2Fd%2Fe%2F1FAIpQLScFAVrIV-eTlKF2Liv-6pIa8nduVIoMd7T9fwlvA-liqVeJpw%2Fviewform%3Fusp%3Ddialog&data=05%7C02%7C%7Cc6a137d30983479dc99108dd449beabb%7C84df9e7fe9f640afb435aaaaaaaaaaaa%7C1%7C0%7C638742159636411003%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=gIYfjvAlrBGzrSWNa%2Fr5GMSsIMkW%2F%2FsRgdE3%2FatsDuo%3D&reserved=0>

1. **ΑΙΤΗΣΗ ΓΙΑ ΤΟ ΠΡOΓΡΑΜΜΑ ERASMUS**

Ονοματεπώνυμο:…………………………………

Αριθμός μητρώου: ………………………………

Επίπεδο: Προπτυχιακό

Μεταπτυχιακό

Διδακτορικό

Εξάμηνο σπουδών: ………………………………

Τηλέφωνο: ……………………………………….

Email……………………………………………..

Παρακαλώ να λάβετε υπόψη την αίτησή μου για συμμετοχή στο πρόγραμμα Erasmus+ για το έτος 2025-26. Ενδιαφέρομαι για το/α πανεπιστήμιο/α (*σημειώστε με σειρά προτίμησης)*:

1.

2.

Συνημμένα υποβάλλω τα εξής δικαιολογητικά:

1. Πιστοποιητικό/ά γνώσης ξένης γλώσσας *(προσδιορίστε συγκεκριμένα)………………..*

*………………………………………………………………………………………………………*…*………………………………………………………………………………………………………*…*………………………………………………………………………………………………………*…*………………………………………………………………………………………………………*…*…………………………………………………………………………………………………………*

2. Άλλο (προσδιορίστε)

 Ημερομηνία: …/ .../ 2025

 Ο/Η αιτών/ούσα

1. **ΠΙΝΑΚΑΣ ΠΡΟΣΩΠΙΚΩΝ ΣΤΟΙΧΕΙΩΝ**

|  |  |
| --- | --- |
| **Ονοματεπώνυμο** |  |
| **Εξάμηνο στο οποίο βρίσκεστε** |  |
| **Πανεπιστήμιο/α για το οποίο ενδιαφέρεστε (με σειρά προτίμησης)** |  |
| **Εξάμηνο στο οποίο επιθυμείτε να μετακινηθείτε (χειμερινό ή εαρινό)** |  |
| **Ξένη/ες γλώσσα/ες****Πτυχίο/α που υποβάλλετε** |  |
| **Τηλέφωνο**  |  |
| **e-mail** |  |